*Erasmus Student Network Zagreb regrutira nove članove*

Pridruži se studentskoj organizaciji koja već 10 godina čini razliku

*Prijavljujući se za ESN Zagreb, student pomaže sebi da mu ova akademska godina započne u zabavnijem tonu nego što je zadnja završila.*

*ESN Zagreb* je studentska udruga koja je **dio najveće europske studentske organizacije *Erasmus Student Network*** koja uz potporu Sveučilišta u Zagrebu **potiče mobilnost**. Članovi imaju priliku **organizirati aktivnosti** različitih područja djelovanja, pomoći u **procesu prilagodbe studenata** na razmjeni te biti **educirani** od strane udruge - i to sve u internacionalnom okruženju.

Jednom godišnje **otvaraju se** vrata ESN-a Zagreb, a i [**prijavnice**](https://forms.gle/aKUUvDkigLukC89U7) **za sve zainteresirane koji žele postati dio prve ESN sekcije** u Hrvatskoj. Svaki korak (budućeg) člana ima svrhu kojom se želi pomoći **u razvoju i pripremi osobe za zapošljavanje**, i to u zabavnom okruženjem jer dio samoga iskustva je **upoznavanje raznolikih ljudi i uživanje** u studentskim trenucima.

Studenti imaju priliku izabrati dva tima između njih 6: **PR, Sport, Social Inclusion, Intercultural Exchange, Party i Travel.** Postoji mjesto za putoholičare, kreativce, one velikog srca, one sportskoga duha, partijanere, a i ljubitelje drugačijeg! Osim organizacijskih vještina i timskog rada, zainteresirani članovi imaju priliku razvijati svoje znanje i umijeće iskustvom **u HR-u, stvaranju partnerstva, obrazovanju, digitalizaciji udruge i uređivanju web stranice, projektima te koordinaciji internacionalnih studenata**.

Kako bi zainteresiranima približili rad studentske organizacije i olakšali sam proces prijave, **1.rujna u 18 sati u Melinu** organizira se [Info Dan ESN-a Zagreb](https://www.facebook.com/events/315891702954410) gdje svatko može saznati više informacija o svim područjima djelovanja kojima se bave iz prve (ESN) ruke.

Samo nekoliko klikova dijeli osobu od prijave. Potrebno je napisati osnovne informacije, **učitati CV, objasniti osobnu motivaciju za prijavu te izabrati tim**. I to je to - do subote kada se dobiva mail s informacijama o nastavku procesa.

Regrutacijski postupak **prijave traje do 4. rujna**, petka u ponoć! Zainteresirani za učlanjenje se odmah mogu prijaviti [ovdje](https://forms.gle/aKUUvDkigLukC89U7).

Za više informacija o samim timovima i udruzi možeš saznati na društvenim mrežama ESN-a Zagreb [Facebooku](https://www.facebook.com/esnzagreb/) i [Instagramu](https://www.instagram.com/esnzagreb/?hl=hr) te na [web stranici](https://www.esnzagreb.hr/news/pridru%C5%BEi-se-studentskoj-udruzi-koja-ve%C4%87-10-godina-%C4%8Dini-razliku).